Lisa 1

SA Võrumaa Arenduskeskus nõukogu

17.10.2018 otsuse nr 33 juurde

**Võru maakonna noorsootöö tunnustamise kord**

1. **Üldosa**
   1. Noorsootöö tegijate tunnustamise eesmärk on esile tõsta noorsootöösse panustanud ning valdkonda edendanud inimesi ja organisatsioone ning silmapaistvamaid ja olulisemaid algatusi, millel on oluline mõju kohalikul, maakondlikul või üleriigilisel tasandil.
   2. Kord reguleerib kandidaatide esitamist, hindamist ja edukate kandidaatide valikut Võru maakonna noorsootöö tunnustuse väljaandmisel.
   3. Nominente tunnustatakse Võrumaa Arenduskeskuse (edaspidi arenduskeskuse) juhatuse liikme tänukirja ja meenega.
2. **Esitatud kandidaat peab vastama vähemalt ühele statuudis välja toodud kriteeriumile.**

2.1. Enim silma paistnud noorsootöötaja tunnustuse saaja:

2.1.1. on käesoleval aastal kõige enam silma paistnud noorsootöö valdkonna arendamisega oma piirkonnas ja/või kogu maakonnas;

2.1.2. on algatanud ja arendanud koostööd kohalikul ja/või riiklikul tasandil;

2.1.3. teinud noorsootööd maakonnas pikaajaliselt;

2.1.4. on olnud noorsootöötaja või tegelenud valdkonnas vabatahtlikuna.

2.2. Aasta koostöö tunnustuse saaja:

2.2.1. on oluline noorsootöö arendamisel ja paistab silma innovaatilisusega;

2.2.2. aitab ennetada sotsiaalse tõrjutuse riski või tagab noorte suurema osaluse otsustusprotsessides;

2.2.3. on pikaajaline ja jätkusuutlik;

2.2.4. võib olla algatatud nii noorte, noorsootöötajate, valdkonnas tegutsevate vabatahtlike, ametnike kui ka ettevõtete ja organisatsioonide poolt ning on soodustanud koostööd erinevate valdkondade vahel.

2.3. Aasta tegu tunnustuse saaja:

2.3.1. on silma paistnud noorsootöö valdkonnas kohalikul, maakondlikul või üleriigilisel tasandil;

2.3.3. on silma paistnud uuenduslike ideedega;

2.3.4. aitab ennetada sotsiaalse tõrjutuse riski või tagab noorte suurema osaluse

* 1. Aasta noor (7-26.a, olenemata sellest, kas ta töötab või õpib) tunnustuse saaja:
     1. on jooksva aasta vältel eriliselt silma paistnud ning häid tulemusi saavutanud noorsootöös (noorsootöö seaduse mõistes);
     2. tegu või algatus aitab ennetada sotsiaalse tõrjutuse riski või tagab noorte suurema osaluse otsustusprotsessides;
     3. on eeskujuks teistele;
     4. on pälvinud kogukonnas positiivset märkamist ning on oma saavutustega tuntud kohalikul tasandil;
     5. Aasta noore tunnustamisel antakse kriteeriumitele vastavate kandidaatide olemasolul välja tunnustus noorele igast Võru maakonna piirkonnast
  2. Aasta noorteühenduse tunnustuse saaja:
     1. on jooksva aasta vältel saavutanud silmapaistvaid tulemusi, olenemata selle tegevusvaldkonnast ja juriidilisest staatusest;
     2. on koos tegutsenud vähemalt ühe aasta ja paistnud silma eelkõige noortele suunatud ettevõtmiste ja programmidega kohalikul ja/või maakondlikul tasandil;
     3. on panustanud Võru maakonna noorsootöö arengusse.
  3. Pikaajaline panus noorsootöösse tunnustuse saaja:

2.6.1. on pikaajaliselt panustanud ning aktiivselt arendanud noorsootöö valdkonda;

2.6.2. on algatanud ja arendanud koostööd kohalikul ja/või riiklikul tasandil;

2.6.3. on/on olnud noorte- ja/või huvijuht või tegelenud valdkonnas vabatahtlikuna;

2.6.4. on tegutsenud noorsootöö alal vähemalt 10 aastat.

2.7. Vajadusel on lubatud tunnustada ka mitut inimest või asutust igas kategoorias.

1. **Kandidaatide esitamine**

3.1. Kandidaate võivad esitada kõik juriidilised ja füüsilised isikud.

3.2. Taotlus esitatakse arenduskeskuse juhatuse poolt kinnitatud vormil.

3.3. Esitatud kandidaat peab vastama kõikidele vastavas kategoorias ära toodud kriteeriumitele.

3.4. Isikut või organisatsiooni ei saa esitada samale kategooriale kahel järjestikusel aastal.

3.5. Kandidaatide esitamiseks tuleb saata punktis 3.2. nimetatud taotlus arenduskeskuse juhatuse käskkirjaga sätestatud tähtajaks, kas elektroonselt arenduskeskuse haridusspetsialistile või paberkandjal arenduskeskuse aadressil (Jüri 12, 65605 Võru linn, märksõna "Noorsootöö tunnustamine").

**4. Kandidaatide hindamine ja valik**

4.1. Arenduskeskuse juhatuse poolt moodustatud komisjon hindab esitatud taotlusi ja valib saabunud taotluste hulgast välja kandidaadid nii maakondlikuks kui vabariiklikuks tunnustamiseks.

4.2. Komisjon valib kategooriate 2.1.-2.3. puhul kandidaadid, kelle kohta teeb ettepaneku riiklikuks tunnustamiseks Eesti Noorsootöö Keskusele.

**5. Teavitamine**

5.1. Lõplikust valikust teavitatakse kandidaate kaks nädalat enne tunnustussürituste toimumist.

5.2. Vabariiklikult tunnustatud isikute nimekiri avalikustatakse iga-aastasel vabariiklikul noorsootöö valdkonna tunnustusüritusel.

5.3. Maakondlikult tunnustatud isikute nimekiri avalikustatakse maakondlikul noorsootöö valdkonna tunnustusüritusel.

5.4. Tunnustatute nimed avalikustatakse arenduskeskuse veebilehel.